XII 
Tudsernes Biologi; de angrebne Dyr forholder sig nemlig ofte højst 
paafaldende; ikke sjældent søger de saaledes Tilflugt i Vandet, hvor 
de iøvrigt plejer at drukne, idet Parasitterne selvfølgelig hindrer 
Aandedrættet gennem Næsen; fremdeles finder man dem ogsaa 
kravlende rastløst omkring selv ved Middagstid og paa de tørreste 
og mest solaabne Steder. Klækning af Larverne har jeg flere Gange 
forsøgt og altid med Held; Arten, som Inspector Lu n d b ec k vel- 
villigst har bestemt for mig, er Lucilia sylvarum Meig. 
Endvidere bemærkede Magister K L. Henriksen, at Æg og Larver 
sikkert ikke behøvede at anbringes paa beskyttede Steder, idet han 
dels ved Frederiksdal havde set en gammel Skruptudse, ovenpaa 
hvis Hoved han i et blodigt Saar havde set en stor Fluelarve (an¬ 
tagelig en Lucilia-Larve) vælte sig rundt, dels at han ved Kobber¬ 
dammen i Hareskov paa den Tid, da de nyforvandlede Springpadder 
i store Mængder myldrede paa Bredderne, havde iagttaget, at en ret 
stor Del af disse smaa Padder hver bar et hvidt Æg, sikkert nok 
et Flueæg, paa Ryggen; men deres videre Skæbne havde han ikke 
forfulgt. 
Den 7. November 1919. Veksellerer E. Lehn Schiøler gav en Medde¬ 
lelse om en geografisk Race af Rødben (Totanus calidris robustus). 
(Se Dansk ornithologisk Forenings Tidsskrift, 13. Aarg., Hæfte III-IV). 
Stud. mag. Elisabeth Deichmann gav en Meddelelse om Forme¬ 
ring ved Selvdeling hos to Holothurier. 
Mag. scient. R. Sparck meddelte nogle Iagttagelser over Mytilus- 
Yngel. (Se dette Bind, S. 161). 
Den 21. November 1919. Dr. Johan Hjort holdt et af Lysbilleder led¬ 
saget Foredrag om: En oceanografisk Ekspedition i canadiske Far¬ 
vande. 
Den 5. December 1919. Docent R. H. Stamm foreviste Tørpræparater af 
tidlige Udviklingsstadier af forskellige Amfibier. 
Mag. scient. P. Kramp afgav Beretning om en marin Ekspedition 
ved Skagen. 
Mag. scient. R. Sparck fremsatte nogle Bemærkninger om Nar¬ 
hvalens Stødtand. (Se dette Bind, S. 165.) 
Den 19. December 1919. Prof. Ad. S. Jensen gav en Meddelelse om 
muse- og egerngnavede Kogler. (Se dette Bind, S. 77). 
Derefter gav Prof. C. Raunkiær en Meddelelse om sine Under¬ 
søgelser i samme Retning. (Vil blive trykt i Det Kgl. D. Vidensk. 
Selskabs Biologiske Meddelelser.) 
Den 16. Januar 192 0. Forevisnings- og Referataften. 
Mag. scient. C. V. Otterstrøm talte om Bastarder og Sygdomme 
hos Ferskvandsfisk. (Med Forevisning). 
Dr. Th. Mortensen gav en Meddelelse om Carpoiderne, en mær¬ 
kelig Gruppe af Echinodermer. (Med Forevisning). 
Mag. scient. R. Sparck foreviste en her i Landet fundet Metrio- 
cnemus hygropetricus-Larve og en Brillia-Larve. 
